
R E F E R A T   D E  A P R O B A R E
pentru modificarea Hotărârii Consiliului Local nr. 129/2020 privind aprobarea Proiectului “Îmbunătățirea calității vieții populației în Municipiul Brad, 
Componenta - Modernizare si dotare centru cultural multifuncțional
 și Componenta - Refacere și modernizare strada Independenței
 și strada Liceului din Municipiul Brad”


Municipiul  Brad  a accesat în cadrul  Programului Operațional Regional 2014 – 2020, Apelul de proiecte nr. POR 13, Axa prioritară ”Sprijinirea regenerării orașelor mici și mijlocii” Prioritatea de investiții ”Oferirea de sprijin pentru revitalizarea fizică, economică și socială a comunităților defavorizate din regiunile urbane și rurale”, Obiectivul specific 13.1: ”Îmbunătăţirea calităţii vieţii populaţiei în oraşele mici şi mijlocii din România”, fonduri nerambursabile pentru obiectivul de investiții “Îmbunătăţirea calităţii vieţii populaţiei în municipiul Brad, Componenta - Modernizare și dotare centru cultural multifuncțional si Componenta - Refacere și modernizare strada Independenței și strada Liceului din municipiul Brad”.
Prin Hotărârea Consiliului Local nr. 129/2020 a fost aprobat Proiectul ,,Îmbunătățirea calității vieții în Municipiul Brad, Componenta – Modernizare si dotare centru cultural multifuncțional și Componenta – Refacere și modernizare str. Independenței și str. Liceului din Municipiul Brad“, valoarea totală a acestuia, precum și contribuția proprie a Municipiului Brad.
	În urma apariției legislației referitoare la ajustarea prețurilor, respectiv a Ordonanței de Urgență nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, aflate în derulare la data intrării în vigoare a acestei ordonanțe, s-a impus actualizarea valorii devizelor generale aferente, respectiv a valorii proiectelor aflate în derulare. 
Ținând cont de acest lucru, pentru proiectul menționat, s-a constituit rezerva de implementare în cuantum de 590.786,44 lei care este introdusă în contractul inițial.
Având în vedere majorarea valorii proiectului cu această rezervă și urmare a solicitării de clarificare nr. 34 a Agenției  pentru Dezvoltare Regională Vest, înregistrată la Primăria Municipiului Brad sub nr. 50052/25.10.2023, este necesară actualizarea valorii totale a  bugetului proiectului prin includerea rezervei de implementare. 
	Față de cele menționate, am inițiat prezentul proiect de hotărâre prin care am propus modificarea Hotărârii Consiliului Local nr. 129/2020 privind aprobarea Proiectului “Îmbunătățirea calității vieții populației în Municipiul Brad, Componenta - Modernizare si dotare centru cultural multifuncțional și Componenta - Refacere si modernizare strada Independenței si strada Liceului din Municipiul Brad”, respectiv a art. 1 alin. 2 și a art. 2 astfel: 
- ”Art. 1. alin. (2) - Valoarea totală a proiectului propus a fi aprobat la alin. (1) este în cuantum de 4.752.657,54  lei (cu T.V.A.)”
- ”Art. 2. – Se aprobă contribuția proprie în proiect în cuantum de 129.472,00 lei (cu T.V.A.), reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 92.464,00 lei (cu T.V.A.), reprezentând cofinanțarea proiectului”.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile  Secţiunii  a III - a, Secțiunea a IV - a şi art. 59 alin. (1) din O.G. nr. 43/1997 privind regimul drumurilor, republicată, ale art. 5 alin. (1), art. 30 alin. (1) și alin. (4), art. 33 alin. (1), art. 53 și art. 128 alin. (1) lit. b), lit. c) și alin. (2)  din O.U.G. nr. 195/2002 privind circulaţia pe drumurile publice, republicată, ale art. 5 din Codul  Rutier, actualizat, cu modificările și completările ulterioare, ale art. 44 alin. 1 din Legea nr. 273/2006 privind finanțele publice locale, cu modificările și completările ulterioare, ale O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal - bugetare, modificarea și completarea unor acte normative și prorogarea unor termene, cu modificările și completările ulterioare, ale art. 13 - 16 din Regulamentul propriu privind măsurile metodologice, organizatorice, termenele și circulația proiectelor de hotărâri cu caracter normativ care se supun adoptării Consiliului Local al Municipiului Brad aprobată prin Hotărârea Consiliului Local nr. 32/2021, ale art.129 alin. (2) lit. c) și lit. d),  alin. (7) lit. m), lit. n) și lit. s) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.


P R I M A R
Florin CAZACU
